CELEX: 32005R1966
Language: hr
Date: 2005-12-01 00:00:00
Title: Uredba Komisije (EZ) br. 1966/2005 od 1. prosinca 2005. o izmjeni Uredbe (EZ) br. 2061/89 o razvrstavanju određene robe u kombiniranu nomenklaturu

11/Sv. 81
            
            
               HR
            
            
               Službeni list Europske unije
            
            
               24
            
         32005R1966
   
               L 316/5
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1966/2005
   od 1. prosinca 2005.
   o izmjeni Uredbe (EZ) br. 2061/89 o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. lipnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9.,
   budući da:
   
               (1)
            
            
               Radi jedinstvene primjene Kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđuju se opća pravila tumačenja kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomice temelji na njoj ili joj se pridodaje dodatna podjela, te koja je utvrđena posebnim odredbama Zajednice s ciljem primjene tarife i drugih mjera koje se odnose na trgovinu.
            
         
               (3)
            
            
               Uredbom Komisije (EEZ) br. 2061/89 od 7. srpnja 1989. o razvrstavanju određene robe u kombiniranu nomenklaturu (2) razvrstan je proizvod 5 naveden u Prilogu kao dodatak prehrani, ne uzimajući u obzir njegova posebna terapeutska i profilaktička svojstva u liječenju nedostatka vitamina C. Zato je potrebno izmijeniti razvrstavanje tog proizvoda koji se treba smatrati lijekom.
            
         
               (4)
            
            
               Mjere iz ove Uredbe u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Razvrstavanje proizvoda br. 5 u Prilogu Uredbi (EEZ) br. 2061/89 zamjenjuje se Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. prosinca 2005.
      
         
            Za Komisiju
         
         László KOVÁCS
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 1719/2005 (SL L 286, 28.10.2005., str. 1.).
   
      (2)  SL L 196, 12.7.1989., str. 5. Uredba kako je izmijenjena Uredbom (EZ) br. 936/1999 (SL L 117, 5.5.1999., str. 9.).
   
      PRILOG
      
                  Opis
               
               
                  Razvrstavanje
                  (Oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Priprema u obliku tableta u ambalaži za prodaju na malo s uputama o dozi i sastavu za primjenu protiv pomanjkanja vitamina C.
                              Svaka tableta s masom 750 mg sadrži:
                              
                                          —
                                       
                                       
                                          askorbinsku kiselinu: 500 mg
                                       
                                    
                                          —
                                       
                                       
                                          plodove šipka u prahu, celulozu, biljni stearin, tvrde dijelove biljnih ulja, magnezijev stearat, silicijev dioksid, i glazuru koja sadrži bjelančevine: 250 mg.
                                       
                                    
                        
               
                  3004 50 10 
               
               
                  Razvrstavanje je utvrđeno općim pravilima 1. i 6. za tumačenje kombinirane nomenklature, dodatnom napomenom 1 poglavlja 30. i na temelju riječi za oznake KN 3004 , 3004 50  i 3004 50 10 .
                  Vidjeti isto objašnjenje kombinirane nomenklature u poglavlju 30. (Općenito).
                  U pogledu preporučenog dnevnog unosa (RDA) vitamina C (60 mg), razvidno je da svaka tableta sadrži puno veću količinu vitamina C (599 mg).
                  Svi uvjeti dodatne napomene poglavlja 30. stoga su ispunjeni i proizvod se razvrstava kao lijek u tarifni broj 3004 .